open-index/open-wikipedia-markdown huggingface dataset:
Ochi

**Ochi** () on Japanin maaseutukaupunki Shikokun saarella Kōchin prefektuurissa. Se kuuluu Takaokan piirikuntaan. Ochi sijaitsee sisämaassa prefektuurin keskiosassa Niyodojoen keskijuoksulla. Valtaosa sen alueesta on vuoristoa, ja sen länsiosassa kohoaa 774 metriä korkea Yokokuravuori. Ochissa on 5&nbsp;194 asukasta (huhtikuussa 2022) ja sen pinta-ala on 111,95 neliökilometriä.

Ochi kehittyi historiallisesti Niyodojoen varren satamana, jonka kautta kuljetettiin muun muassa puutavaraa. Ochista tehtiin maaseutukaupunki vuonna 1900, ja se laajeni huomattavasti vuonna 1954, kun siihen liitettiin kolme kyläkuntaa. Silkinviljely oli aiemmin merkittävä elinkeino. Nykyisin Ochissa viljellään teetä, hedelmiä ja vihanneksia, kuten inkivääriä ja paprikaa.

Ochissa toimii Kōchin prefektuurin silkinkudonnan historiaa esittelevä museo. Osa kaupungin alueesta kuuluu Yokokuravuoren prefektuurin luonnonpuistoon. Eräs luonnonnähtävyys on Ōtarun vesiputous.

## Kuvia

Tiedosto:横倉山展望台からの仁淀川と越知町.jpg|Näkymä Ochiin Yokokuravuorelta
Tiedosto:Otaru Falls 03.JPG|Ōtarun vesiputous
Tiedosto:Ikadatsu-2310-r1.jpg|Ikadazun pato
Tiedosto:Ochi town hall.JPG|Ochin kaupungintalo


## Lähteet

## Aiheesta muualla

* Kaupungin internetsivut
Pyxariás

**Pyxariás** (; transl. myös *Pixariás*) on vuori Dírfi- eli Dírfysvuoriston pohjoisosassa Euboian saarella Kreikassa. Sen korkeus on 1&nbsp;351 metriä.

Pyxariás on Euboian toiseksi korkein huippu varsinaisen Dírfin jälkeen. Se sijaitsee Euboian koillisosassa lähellä rannikkoa, linnuntietä noin 30 kilometriä pohjoiskoilliseen Chalkídan kaupungista ja noin 16 kilometriä luoteeseen Dírfistä. Lähellä sijaitsevat muun muassa kylät Vlachía, Sarakíniko ja Limniónas.

## Lähteet
Sáos

**Sáos** () eli **Fengári** (Φεγγάρι) on vuori Samothrákin saarella Kreikassa. Se on saaren ja koko Pohjoisen Egean saariston korkein vuori ja sen korkeus on 1&nbsp;611 metriä.

Sáos hallitsee Samothrákin maisemia. Se on entinen tulivuori, mikä näkyy myös vuoren muodossa. Sáoksen nimi liittyy etymologisesti koko saaren sekä myös Sámoksen nimeen, ja viittaa esikreikkalaisessa kielessä vuoren korkeuteen. Tähän viittaa myös vuoren toinen nimi Fengári (”Kuu”), sillä vuoren sanotaan korkeutensa vuoksi peittävän Kuunkin. Kreikkalaisessa mytologiassa vuori oli paikka, jonka huipulta Poseidon seurasi Troijan sodan tapahtumia.

## Lähteet

## Aiheesta muualla
Kithairónas

**Kithairónas** (), antiikin **Kithairon** (; ), on vuori Keski-Kreikassa. Sen korkeus on 1&nbsp;409 metriä.

Kithairónas sijaitsee lähellä Korintinlahden pohjoisrantaa ja erottaa Boiotian Attikasta ja Megariista. Vuoren korkeimman huipun nimi on Profítis Ilías (Προφήτης Ηλίας) eli Elatiás (Ελατιάς).

Kreikkalaisessa mytologiassa vuori sai nimensä Kithairon-nimisestä kuninkaasta. Vuori yhdistettiin myös samannimiseen jumalaan, joka saattoi olla sama kuin Dionysoksen kasvatti-isä Nysos. Vuorelle sijoittui useita mytologian tapahtumia: Artemis muutti Aktaionin hirveksi vuorella, mainadit raatelivat siellä Pentheuksen, ja Oidipus hylättiin sinne lapsena. Plataiain kaupunki sijaitsi antiikin aikana vuoren pohjoisrinteellä.

## Lähteet

## Aiheesta muualla
Lepétymnos

**Lepétymnos** () on vuori Lesboksen saarella Kreikassa. Sen korkeus on 968 metriä ja se on saaren korkein vuori yhdessä jotakuinkin yhtä korkean Ólympoksen kanssa.

Lepétymnos sijaitsee saaren pohjoisosassa kaakkoon Míthymnasta. Vuoren huipulla on profeetta Elialle (*Profítis Ilías*) omistettu kappeli. Vuoren pohjoisrinteessä sijaitsee siitä nimensä saanut Lepétymnoksen kylä.

## Lähteet

## Aiheesta muualla
Zas (vuori)

**Zas** () eli *Zévs*/*Zeus* (Ζεύς) on vuori Náxoksen saarella Kreikassa. Se on saaren ja koko Kykladien saariston korkein vuori ja sen korkeus on 1&nbsp;004 metriä.

Zasvuori sijaitsee Náxoksen keskiosissa Tragaíana tunnetulla alueella, noin 18 kilometriä itäkaakkoon Náxoksen kaupungista. Filótin kylä sijaitsee vuoren pohjoisrinteellä.

Vuori on saanut nimensä ylijumala Zeuksesta. Erään version mukaan Zeus olisi syntynyt saarella vuorella olevassa niin kutsutussa Zeuksen luolassa (myös Zasin luola). (Samaa tarinaa kerrotaan myös mm. Kreetalla sijaitsevista Díktin luolasta ja Ídan luolasta.)

Zasvuori on Náxoksella suosittu vaelluskohde. Vuorelle kulkee kaksi yleisimmin käytettyä vaellusreittiä, ja sieltä on hyvä näköala saarelle ja sitä ympäröiville muille Kykladien saarille.

## Lähteet

## Aiheesta muualla
Bucharest Ring

**Bucharest Ring** oli vuosina 2007 ja 2008 rakennettu katurata Bukarestissa Romaniassa.

Bucharest Ringin suunnitteli Hermann Tilke. Rata kiersi Romanian parlamenttitalon ympäri ja se oli 3,071 kilometriä pitkä. Radalla ajettiin FIA GT Championship, FIA GT3 European Championship, Britannian Formula 3 ja Dacia Logan Cup -sarjoja. Auto GP:n oli tarkoitus ajaa radalla kaudella 2011, mutta kilpailu peruttiin, koska rata ei saanut FIA:lta 2. luokan kisajärjestäjälisenssiä yksipaikkaisille autoille.

## Lähteet
Evan Dunfee

**Evan Dunfee** (s. 28. syyskuuta 1990 Richmond, Brittiläinen Kolumbia) on kanadalainen kilpakävelijä. Dunfee on 186 senttimetriä pitkä ja painaa 65 kilogrammaa. Hän on 35 kilometrin maailmanmestari vuodelta 2025.

Dunfee sijoittui neljänneksi 50 kilometrin kävelyssä vuoden 2016 kesäolympialaisissa Rio de Janeirossa uudella maansa ennätyksellä. Hän nousi tuloksissa hetkeksi aikaa kolmanneksi kun pronssille sijoittunut Hirooki Arai hylättiin Dunfeen tönäisemisestä noin kilometri ennen maalia, mutta Arain hylkäys peruttiin myöhemmin. Samojen kisojen 20 kilometrin kävelyssä hän sijoittui kymmenenneksi. Vuoden 2015 MM-kilpailuissa Pekingissä Dunfee oli kahdestoista sekä 20 että 50 kilometrin kävelyssä. Lontoon MM-kilpailuissa 2017 hän sijoittui 50 kilometrillä 15:nneksi. Pan-Amerikan kisoista 2015 Torontosta hän saavutti kultaa 20 kilometrin kävelystä.

Dohan MM-kilpailuissa 2019 hän sai pronssia 50 kilometriltä. Häm saavutti samalla matkalla pronssia myös vuonna 2021 järjestetyissä Tokion olympialaisissa ajalla 3.50.59. Eugenen MM-kilpailuissa 2022 hän sijoittui 35 kilometrin kävelyssä kuudenneksi Pohjois-Amerikan ennätysajalla 2.25.02. Saman vuoden Birminghamin Kansainyhteisön kisoissa hän voitti kultaa 10&nbsp;000&nbsp;metrin kävelyssä ennätyksellään 38.36,37. Hän sijoittui Budapestin MM-kilpailuisa 2023 20 kilometrin kävelyssä neljänneksi Kanadan ennätysajalla 1.18.03. Hän oli samoissa kilpailuissa neljäs myös 35 kilometrin kävelyssä. Pariisin olympialaisissa 2024 hän sijoittui 20 kilometrin kävelyssä viidenneksi.

Dunfee käveli maaliskuussa 2025 Dudincessa 35 kilometrillä maanosan ennätyksen 2.21.40. Hän voitti Tokion MM-kilpailuissa 2025 kultaa 35 kilometrillä ajalla 2.28.22.

Vuoden 2013 kesäuniversiadeista Kazanista Dunfee saavutti pronssia 20 kilometrin joukkuekilpailusta. Frankofonisista kisoista hänellä on yksi hopea.

## Henkilökohtaiset ennätykset
*10 000 metrin kävely: 38.08.50 (Canberra 2025, **AR**)
*20 kilometrin kävely: 1.17.39 (Adelaide 2025, **AR**)
*35 kilometrin kävely: 2.21.40 (Dudince 2025, **AR**)
*50 kilometrin kävely: 3.41.38 (Rio de Janeiro 2016, **NR**)

**NR = maan ennätys<br />
**AR''' = maanosan ennätys

## Lähteet
Sully – uroteko Hudson-joella

**Sully – uroteko Hudson-joella** on vuonna 2016 ensi-iltansa saanut yhdysvaltalainen elämäkerrallinen draamaelokuva, jonka on ohjannut Clint Eastwood. Se kertoo US Airwaysin lennosta 1549 ja sen kapteenista Chesley Sullenbergerista. Elokuvassa käsitellään lento ja pakkolasku yksityiskohtaisesti ja myös lentoturmatutkinta on keskeisessä osassa. Elokuvan pääosissa näyttelevät Tom Hanks, Aaron Eckhart, Laura Linney, Anna Gunn, Autumn Reeser, Holt McCallany, Jamey Sheridan ja Jerry Ferrara. 

Elokuvan ensi-ilta oli Yhdysvalloissa ja Suomessa 9. syyskuuta 2016.

## Vastaanotto
### Arvostelut
Elokuva sai positiivisen vastaanoton kriitikoilta. Arvosteluja keräävän Rotten Tomatoes -sivuston mukaan 82 % kriitikoista on antanut elokuvalle positiivisen arvosanan keskiarvolla 7.2/10. Keräys perustuu 101 arviointiin. Metacriticissä elokuvalla on 77 pistettä 100:sta.

## Lähteet

## Aiheesta muualla
*
Cao Yuan

**Cao Yuan** (, s. 7. helmikuuta 1995 Peking) on kiinalainen uimahyppyjen olympiavoittaja ja maailmanmestari. 167 senttimetriä pitkä ja 62 kilogrammaa painava Cao aloitti uimahypyt viisivuotiaana vuonna 2000.

Cao saavutti Zhang Yanquanin kanssa olympiakultaa 10 metrin kerroshyppyjen parikilpailusta vuoden 2012 kesäolympialaisista Lontoosta. Vuoden 2016 kesäolympialaisista Rio de Janeirosta Cao saavutti kultaa kolmen metrin ponnahduslaudalta ja pronssia kolmen metrin ponnahduslaudan parikilpailusta. Vuodelle 2021 siirretyistä Tokion olympialaisista Cao sai kolmen metrin ponnahduslaudan parikilpailun hopeaa. MM-kilpailuista hänellä on yksi kulta vuodelta 2015, hopea vuodelta 2017 ja yksi pronssi vuodelta 2013.

Aasian kisoista Caolla on kolme kultaa. Vuonna 2014 hänet valittiin vuoden uimahyppääjäksi maailmassa.

## Lähteet
The Hellcat Spangled Shalalala

**The Hellcat Spangled Shalalala** on englantilaisen indie rock-yhtye Arctic Monkeysin kappale. Se julkaistiin toisena singlenä yhtyeen neljänneltä albumilta *[[Suck It and See]]*. 

Single oli alun perin tarkoitus julkaista 7 tuuman vinyylilevynä 15. elokuuta 2011, mutta PIAS Entertainment Groupin varaston tulipalossa Lontoon mellakoiden aikana tuhoutui suurin osa kopioista. Jäljelle jäänet levyt myytiin yhtyeen nettisivuilla.

Kappaleen musiikkivideon on ohjannut Focus Creeps. Se julkaistiin 7. heinäkuuta 2011 videopalvelu YouTubessa.

## Kappaleet
Singlen B-puolella "Little Illusion Machine (Wirral Riddler)" on mukana Miles Kane.
#### Digitaalinen lataus ja 7" vinyyli
# 
# 

## Lähteet
Lippo Village International Formula Circuit

**Lippo Village International Formula Circuit** on 29. elokuuta 2008 avattu 3,2 kilometriä pitkä katurata, joka sijaitsee Tangerangissa Indonesiassa. Radalla on ajettu A1 Grand Prix -sarjaa.
Ahmad Abughaush

**Ahmad Abughaush** (, s. 1. helmikuuta 1996 Amman) on jordanialainen taekwondoin ja olympiavoittaja. 178 senttimetriä pitkä ja 68 kilogrammaa painava Abughaush on kilpaillut aikuisten arvokilpailuissa 54−74-kiloisten sarjoissa.

Abughaush saavutti yllättäen olympiakultaa 68-kiloisten sarjasta vuoden 2016 kesäolympialaisista Rio de Janeirosta. Hän voitti välierässä espanjalaisen Joel Gonzálezin pistein 12−7 ja loppuottelussa Venäjän Aleksei Denisenkon 10−6. Mitali oli Jordanian historian ensimmäinen olympiamitali. 

Abughaush saavutti MM-hopeaa 74 kg:n painoluokassa Manchesterissa 2019 hävittyään loppuottelussa italialaiselle Simone Alessiolle pistein 11−18. Hän sai MM-pronssia 68-kiloisissa Mujussa 2017.

Abughaush saavutti 68&nbsp;kg:n sarjassa pronssia Jakartan Aasian kisoissa 2018 ja Taipein universiadeissa 2017.

Nuorten MM-kilpailuista Abughaushilla on yksi kultamitali vuodelta 2012 Sharm el-Sheikhistä 63-kiloisten sarjasta. Nuorten Aasian-mestaruuden hän voitti samassa painoluokassa Hồ Chí Minhin kaupungissa 2012.

## Lähteet
Hirooki Arai

**Hirooki Arai** (, s. 18. toukokuuta 1988 Naganon prefektuuri) on japanilainen kilpakävelijä. Arai on 180 senttimetriä pitkä ja painaa 62 kilogrammaa. Hän kilpailee pääosin 50 kilometrin kävelyssä.

Arai sijoittui kolmanneksi 50 kilometrin kävelyssä vuoden 2016 kesäolympialaisissa Rio de Janeirossa ajalla 3.41.24. Hänet hylättiin kertaalleen kilpailun jälkeen hänen tönäistyä Kanadan Evan Dunfeeta noin kilometri ennen maalia, mutta hylkäys kuitenkin peruttiin myöhemmin. MM-kilpailuihin hän on osallistunut neljästi, ollen yhdeksäs vuonna 2011 Daegussa, yhdestoista vuonna 2013 Moskovassa, neljäs vuonna 2015 Pekingissä sekä hopealla Lontoossa 2017 ajalla 3.41.17. 

## Henkilökohtaiset ennätykset
*20 kilometrin kävely: 1.19.54 (Kōbe 2016)
*50 kilometrin kävely: 3.40.20 (Wajima 2015)

## Lähteet
Petter Lyytikäinen

**Petter Lyytikäinen** (6. toukokuuta 1828 Karttula – 9. toukokuuta 1914 Pielavesi) oli savolainen maakauppias ja myöhemmin teollisuuden ja liikenteen kehittäjä.

Lyytikäinen aloitti kaupallisen toimintansa kiertävänä voinostajana eli *voisaksana* ja lumpunkerääjänä. Tällöin hänen kumppaninaan on jonkin aikaa toiminut pielavetissyntyinen Herman Saastamoinen, myöhempi tehtailija ja kauppaneuvos, Saastamoinen-yhtymän perustaja. Ensimmäisen pysyvän kaupan Lyytikäinen perusti tilalleen Pielaveden Saarelaan ja aluksi myyntivarastona toimi tähän tarkoitukseen varattu kaappi. 

Vaikka maakauppojen perustaminen oli ollut sallittua vuodesta 1859 lähtien, Lyytikäisellä ei ollut tarvittavia lupia. Tähän saattoi vaikuttaa, että Alasen (1957) mukaan Lyytikäinen oli kirjoitustaidoton. Hänen myöhempi menestyksensä perustui apulaisten taitavaan valintaan ja kouluttamiseen. Näiden kanssa hän solmi koeajan jälkeen pitkät sopimukset taatakseen toiminnan jatkuvuuden.

Lyytikäisen liiketoiminta ja omistukset käsittivät laajimmillaan neljän myymälän lisäksi neljä maatilaa, neljä meijeriä, tuhansia hehtaareja maata sekä laivoja ja laivaosuuksia, sahoja ja tiilitehtaan., 

Petter Lyytikäisen poika oli korkeimman oikeuden oikeusneuvos William Lyytikäinen.

## Lähteet
* 
* 
* 
* 

### Viitteet

## Kirjallisuutta
* Salovaara, Karli: *Petter Lyytikäinen, maakauppias ja maanviljelijä: Kultturihistoriallinen tutkielma*. Helsinki: Kauppiaitten kustannus, 1970.
Kandavas Kartodroms

**Kandavas Kartodroms** on vuonna 1972 avattu 1,012 kilometriä pitkä karting-rata, joka sijaitsee Kandavassa Latviassa. Rata on rakennettu 1972 ja uusittu vuonna 2008.

## Aiheesta muualla
* Kandavas Kartodroms
Tuomas Vanhala

**Tuomas Vanhala** (10. maaliskuuta 1872 Kymi – 10. elokuuta 1959 Kymi) oli suomalainen maanviljelijä ja kokoomuksen kansanedustaja.

Vanhalan vanhemmat olivat maanviljelijä Erik Vanhala ja Anna Tanelintytär. Hän kävi kansakoulun ja vuonna 1907 kansanopiston. Vanhala toimi maanviljelijänä Kymin pitäjässä. Hän oli myös useiden maaseutulehtien matka-asiamiehenä ja vuonna 1919 Uusi Suomi -lehden matkatarkastajana.

Vanhala oli kansanedustajana 1917–1919 ja 1922–1927 edustaen Viipurin läänin läntistä vaalipiiriä. Hän oli presidentin valitsijamiehenä vuosien 1937, 1940 ja 1943 presidentinvaaleissa. Vanhala oli Kymin kunnanvaltuuston jäsenenä ja kuului MTK:n valtuuskuntaan sekä Kieltolakiliiton johtokuntaan.

Tuomas Vanhala oli naimisissa vuodesta 1900 Aleksandra Lappalaisen kanssa.

## Lähteet
Hedemora Circuit

**Hedemora Circuit** on vuonna 1958 avattu 7,24 kilometriä pitkä moottorirata, joka sijaitsee Hedemorassa Ruotsissa. Radalla ajettiin MotoGP -sarjaa. Rata suljettiin vuonna 1999.
Antero Leinola

**Antti Antero Leinola** (18. toukokuuta 1872 Juva – 20. joulukuuta 1933 Teuva) oli suomalainen rakennusmestari, vakuutustarkastaja ja Maalaisliiton kansanedustaja.

Leinolan vanhemmat olivat maanviljelijä Antti Lehkonen ja Eva Liisa Torniainen. Hän kävi kansakoulun ja valmistui rakennusmestariksi teollisuuskoulusta. Leinola toimi rakennusmestarina useilla rautatienrakennustyömailla. Hän oli vuosina 1905–1913 ratamestarina Kannuksessa ja myöhemmin ratamestarina Ilmajoella. Leinola oli vakuutusyhtiö Salaman vakuutustarkastajana 1926–1933.

Leinola oli kansanedustajana 1909–1914 edustaen Oulun läänin eteläistä vaalipiiriä.

Antero Leinola oli naimisissa vuodesta 1901 Maria Irene Blomqvistin kanssa.

## Lähteet
Yrjö Kiuru

**Yrjö Kiuru** (25. heinäkuuta 1872 Antrea – 1. joulukuuta 1945 Ikaalinen) oli suomalainen maanviljelijä, kansakoulunopettaja, maallikkosaarnaaja ja maalaisliiton kansanedustaja.

Kiurun vanhemmat olivat maanviljelijä Anders Kiuru ja Maria Kuparinen. Hän oli maanviljelijänä Antreassa ja toimi kiertokoulun- ja kansakoulunopettajana. Kiuru oli lisäksi Antrean Korpilahden osuuskassan kirjanpitäjänä ja Suomen Luterilaisen Evankeliumiyhdistyksen saarnaajana Karjalassa.  

Kiuru oli kansanedustajana 1911–1917 edustaen Viipurin läänin itäistä vaalipiiriä. Hän oli myös Antrean kunnanvaltuuston jäsenenä.

## Lähteet
Johor Circuit

**Johor Circuit** on vuonna 1986 avattu 3,86 kilometriä pitkä moottorirata, joka sijaitsee Johorissa Malesiassa. 

Radalla ajettiin vuosina 1992–1993 Superbiken maailmanmestaruussarjaa ja vuonna 1998 Moottoripyöräilyn Malesian Grand Prix.
Roman Hagara

**Roman Hagara** (s. 30. huhtikuuta 1966 Wien) on itävaltalainen kilpapurjehduksen olympiavoittaja, maailmanmestari ja Euroopan-mestari. 171 senttimetriä pitkä ja 68 kilogrammaa painava Hagara on saavuttanut suurimmat menestyksensä tornado-luokassa. Hän aloitti purjehduksen kymmenvuotiaana ja kilpailemisen lajissa 14-vuotiaana.

Hagara osallistui urallaan neljiin kesäolympialaisiin vuosina 1996–2008. Vuosina 2000 ja 2004 hän saavutti Hans-Peter Steinacherin kanssa kultaa tornado-luokasta. MM-kilpailuista Hagaralla on kaksi kultaa, kaksi hopeaa ja yksi pronssi. Mitaleista yksi kulta on tullut Hagaran veljen Andreasin kanssa, loput Steinacherin kanssa. EM-kilpailuista hän on saavuttanut kolme kultaa ja yhden hopean.

Vuodesta 2009 alkaen Hagara on keskittynyt Steinacherin kanssa Red Bullin järjestämiin kilpailuihin Yhdysvalloissa.

## Lähteet
Vauhtileikittely

**Vauhtileikittely** on juoksuharjoittelua, jossa vauhtia vaihdellaan maaston ja oman tuntemuksen mukaan. Vauhtileikittelyssä voidaan esimerkiksi juosta ylämäet kovaa ja alamäet kevyesti tai päin vastoin. Juoksija voi myös käyttää hyväkseen esimerkiksi lenkkireittinsä varrella olevia maamerkkejä kuten puita ja kadunkulmia, joiden kohdalla hän vaihtaa juoksuvauhtiaan. Vauhtileikittelyn voi tehdä myös kelloa käyttäen, jolloin vedot kestävät tietyn ajan. Harjoituksen voi toteuttaa myös juoksijan päiväkohtaisen vireystilan mukaan, tai vedot voi aloittaa vapaasti aina kun tuntee palautuneensa aikaisemmasta vedosta.

Vauhtileikittelyharjoituksen tarkoituksena on parantaa juoksijan nopeutta ja vauhtikestävyyttä sekä lisätä juoksuun helppoutta ja rentoutta.

Vauhtileikittely tuli tunnetuksi ruotsalaisten mailerien Gunder Häggin ja Arne Anderssonin harjoittelusta 1940-luvulta.

## Lähteet
Santiago Lange

**Santiago Raúl Lange** (s. 22. syyskuuta 1961 San Isidro, Argentiina) on argentiinalainen kilpapurjehtija ja olympiavoittaja. 184 senttimetriä pitkä ja 73 kilogrammaa painava Lange kilpailee Nacra 17 -luokassa. Kuusivuotiaana purjehduksen aloittanut Lange edustaa Club Náutico San Isidroa ja hänen valmentajanaan toimii Mateo Majdalani. 

Lange on osallistunut kuusiin kesäolympialaisiin, joista ensimmäisiin vuonna 1988. Ensimmäisen olympiakultansa Lange saavutti Nacra 17 -luokasta yhdessä Cecilia Carranza Sarolin kanssa vuoden 2016 kesäolympialaisista Rio de Janeirosta. Tornado-luokasta Langella on pronssia vuosilta 2004 Ateenasta ja 2008 Pekingistä. Pan-Amerikan kisoista Langella on kaksi hopeaa vuosilta 1987 ja 1995.

Tornado-, snipe- ja Nacra 17 -luokkien MM-kilpailuista Lange on saavuttanut yhteensä neljä kultaa, kolme hopeaa ja kaksi pronssia. 

## Lähteet

## Aiheesta muualla

*
Automotodrom Grobnik

**Automotodrom Grobnik** on vuonna 1978 avattu 4,168 kilometriä pitkä moottorirata, joka sijaitsee Rijekassa, Kroatiassa. Radalla ajettiin vuodet 1978-1990 MotoGP -sarjaa. Vuonna 2020 radalla ajettiin NASCAR Whelen Euro Series -autokilpailuja.

## Lähteet
Kerman rautatieasema

**Kerman rautatieasema** (lyh. Ker) on lakkautettu rautatieliikennepaikka Heinävedellä rataosuudella Pieksämäki-Joensuu. Kerma oli jo ennen rautatietä  liikenteellisesti merkittävä kanavan ja maantieristeyksen takia. Kermaan rakennettiin rataosalle tyypillinen Thure Hellströmin suunnittelema asemarakennus 1938 ja asuinrakennus, joka rakennettiin jo radan suunnitteluvaiheessa 1933. Aseman käyttö jäi kuitenkin lyhyeksi, sillä se muutettiin miehittämättömäksi jo vuonna 1968. Tavaraliikenne loppui vuonna 1974, ja henkilöliikenne kesäkuussa 1984, jonka jälkeen liikennepaikka lakkautettiin kesäkuussa 1985. Matkustajalaiturit ja sivuraiteet on purettu, mutta asemarakennus on yhä olemassa yksityisomistuksessa. 

## Lähteet

 

## Aiheesta muualla
* Kuvia Kermasta
Oskari Heikinheimo

**Oskari Fredrik Heikinheimo** (vuoteen 1906 **Heikel**; 3. elokuuta 1873 Kittilä – 27. maaliskuuta 1950 Helsinki) oli suomalainen piirilääkäri, lääkintöneuvos ja kokoomuksen kansanedustaja.

## Elämäkerta
Heikinheimon vanhemmat olivat kirkkoherra Karl Abiel Heikel ja Augusta Hellman. Hän pääsi ylioppilaaksi Jyväskylän lyseosta 1891 ja valmistui Helsingin yliopistosta lääketieteen kandidaatiksi 1897 ja lääketieteen lisensiaatiksi 1902. Heikinheimo oli Terveydenhoitolehden toimitussihteerinä 1898–1900, rautatielääkärinä 1901–1950, Keuruun kunnanlääkärinä 1902–1928, Jyväskylän suojeluskuntapiirin lääkärinä 1919–1944 ja Kuortaneen piirin piirilääkärinä 1928–1940. Hän oli myös Keuruulla sijainneen Kuuselan parantolan omistaja ja lääkäri 1905–1950. Hän sai lääkintöneuvoksen arvon 1943.

Heikinheimo oli kansanedustajana 1922–1927 ja 1941–1945 edustaen Vaasan läänin itäistä vaalipiiriä. Hän oli eduskunnan sotilasasiainvaliokunnan puheenjohtajana 1922. Heikinheimo tuli eduskuntaan 27. tammikuuta 1922 kokoomuksen Aleksanteri Koiviston tilalle ja uudelleen 4. syyskuuta 1941 jatkosodassa kaatuneen kokoomuksen Väinö Havaksen tilalle. Heikinheimo oli myös Keuruun kunnanvaltuuston jäsenenä sekä oli edustajana kirkolliskokouksessa.

Oskari Heikinheimo oli naimisissa 1898–1946 Elli Fanny Cecilia Keppleruksen (k. 1946) kanssa ja vuodesta 1947 Aini Aurora Vaulan kanssa. Voimistelunopettaja ja kirjailija Airi Koskimies oli Heikinheimon tytär ensimmäisestä avioliitosta. Majuri Ragnar Heikel ja professori Rafael Koskimies olivat Heikinheimon vävyjä.

## Teoksia
* *Aviottomia lapsia ja heidän äitiänsä*. Raittiuden ystävien kirjasia. 2 sarja n:o 49. Helsinki 1906
* *Terveytemme vihollisia*. Raittiuden ystävien kirjasia. 2 sarja n:o 63. Helsinki 1917
* *Alkoholisti ja hänen omaisensa*. Raittiusjärjestöjen yhteistoimikunta, Helsinki 1944

## Lähteet

## Aiheesta muualla
* Oskari Heikinheimo : Rodun terveyttä hoitamaan, Aamulehti, 05.10.1934, nro 268, s. 5, Kansalliskirjaston digitaaliset aineistot
Hannu Vuorinen

**Hannu Sakari Vuorinen** (18. tammikuuta 1959 Helsinki – 19. elokuuta 2016 Helsinki) oli suomalainen nyrkkeilijä.

Vuorinen osallistui 63,5 kilogramman painoluokassa Los Angelesin kesäolympialaisiin 1984, missä hän sai ensimmäisellä kierroksella lepovuoron ja hävisi toisella kierroksella avausottelunsa pisteillä meksikolaiselle Octavio Roblesille. Suomen mestaruuden Helsingin Tarmoa edustanut Vuorinen voitti vuosina 1983 ja 1984. Vuorinen otteli myös ammattilaisena: vuosina 1988–1990 hän voitti kahdeksasta ottelustaan kuusi, joista neljä tyrmäyksellä, ja yksi ottelu päättyi tasapeliin. Ainoan tappionsa ammattilaisena Vuorinen koki hajaäänituomiolla yhdysvaltalaiselle Darrin Morrisille vuonna 1990. Vuorisen perheeseen kuului vaimo ja kolme lasta. Vuorinen kuoli 57-vuotiaana sydäninfarktiin Helsingissä 19. elokuuta 2016.

Hannu Vuorisen veli Reijo Vuorinen oli nyrkkeilijä, joka edusti Suomea MM-kilpailuissa ja voitti kolme Suomen-mestaruutta.

## Lähteet
* Hannu Vuorinen Bio, Stats and Results  Olympics at Sports-Reference.com 
* Vuorisen ammattilaistilastot BoxRec. 
* 

### Viitteet
Johan Sjöblom

**Johan Alexander (J. A.) Sjöblom** (12. syyskuuta 1873 Maarianhamina – 25. maaliskuuta 1971 Tammisaari) oli suomalainen kihlakunnantuomari, laamanni ja ruotsalaisen kansanpuolueen kansanedustaja.

Sjöblomin vanhemmat olivat merikapteeni, luotsivanhin Johan Sjöblom ja Anna Juliana Johansson. Hän pääsi ylioppilaaksi Turun ruotsalaisesta klassillisesta lyseosta 1892 ja suoritti Helsingin yliopistossa oikeustutkinnon 1898 ja ylemmän hallintotutkinnon 1899. Sjöblom sai varatuomarin arvon 1901.

Sjöblom oli Tullilaitoksen kamarikirjurina Helsingissä 1903–1907 ja Tullilaitoksen kamreerina 1907–1909. Hän oli Helsingin kaupungin raastuvanoikeudessa rikosasiain notaarina 1903–1909, nuorempana oikeusneuvosmiehenä 1909–1920 ja vanhempana oikeusneuvosmiehenä 1920–1925. Sjöblom toimi sittemmin Ahvenanmaan tuomiokunnan tuomarina 1925–1935 ja Raaseporin tuomiokunnan tuomarina 1935–1943. Lisäksi Sjöblom oli Teknillisen korkeakoulun ja Helsingin merimiestalon sihteerinä 1918–1925. Sjöblom sai laamannin arvonimen 1936.

Sjöblom oli kansanedustajana 1933–1936 edustaen Turun läänin eteläistä vaalipiiriä. Hän oli Maarianhaminan kaupunginvaltuuston jäsenenä ja osallistui edustajana kirkolliskokoukseen. Sjöblom oli myös Suomen purjelaivaliiton varapuheenjohtajana.

Johan Sjöblom oli naimisissa 1905–1947 Anna Amalia Silfverbergin (k. 1947) kanssa.

## Lähteet
NRJ Music Awards

**NRJ Music Awards** (NMA) on vuosittain järjestettävä musiikkialan palkintogaala. Palkinnot jakaa ranskalainen radioketju NRJ sekä televisiokanava TF1 ranskalaisille ja kansainvälisille artisteille. Palkintogaala järjestettiin ensimmäisen kerran vuonna 2000.

Pohjoismainen vastine tapahtumalle on NRJ Radio Awards.

## Lähteet

## Aiheesta muualla
* Palkinnon kotisivut
Archaeodontosaurus

**Archaeodontosaurus** (nimen merkitys: "muinaishampainen lisko") oli sauropodeihin kuulunut kasvinsyöjädinosaurussuku. Sen fossiileita on löydetty Madagaskarilta. *Archaeodontosaurus* eli noin 167–164 miljoonaa vuotta sitten keskijurakaudella.

*Archaeodontosauruksen* koko on epävarma. Kyseinen dinosaurus tunnetaan osittaisista jäänteistä. 

## Muuta
Vaikka *Archaeodontosaurusta* ei tunneta hyvin, se on kiinnostava koska se näyttää olleen sauropodi jolla on ollut prosauropodimaiset hampaat. Tämä ei välttämättä ole epätavallista kun ajatellaan, että sauropodit ovat polveutuneet prosauropodeista, mutta *Archaeodontosauruksessa* näyttää siltä että vaikka sen keho muuttui, sen ruokavalio oli silti enimmäkseen sama.

## Lähteet
Delirium (täsmennyssivu)

**Delirium** voi tarkoittaa ainakin seuraavia:

* delirium, aivojen vajaatoiminnasta johtuva sekavuustila
* *[[Delirium (Capercaillien albumi)|Delirium]]*, Capercaillien albumi vuodelta 1994
* ”Flash Delirium”, MGMT:n kappale vuodelta 2010.
* *[[Delirium (Ellie Gouldingin albumi)|Delirium]]*, Ellie Gouldingin albumi vuodelta 2015
* *[[Delirium (Sairas T:n albumi)|Delirium]]*, Sairas T:n albumi vuodelta 2016
* *[[Delirium (Lacuna Coilin albumi)|Delirium]]*, Lacuna Coilin albumi vuodelta 2016.
Kocktails with Khloé

**Kocktails with Khloé** on yhdysvaltalainen keskusteluohjelma, jota isännöi Khloé Kardashian. Ohjelma alkoi yhdysvaltalaisella FYI-kanavalla 20. tammikuuta 2016. Suomessa ohjelman esittäminen alkoi Liv-kanavalla 23. toukokuuta 2016.

## Aiheesta muualla
* Kotisivut
Emma (vuoden 1996 elokuva)

**Emma** on vuonna 1996 ensi-iltansa saanut historiallinen draamaelokuva, jonka on ohjannut Douglas McGrath. Elokuva perustuu Jane Austenin vuonna 1815 julkaistuun samannimiseen romaaniin. Elokuva kertoo Emma Woodhousesta, joka on hieman naiivi nuori nainen joka pitää itseään suurena avioliittovälittäjänä.

## Näyttelijät

## Tuotanto
Ohjaaja Douglas McGrath valitsi Gwyneth Paltrow'n elokuvan päärooliin Emmaksi, koska hän oli vaikuttunut tämän roolisuorituksesta vuoden 1993 elokuvassa *[[Flesh and Bone]]*.

## Vastaanotto
Elokuvan säveltäjä Rachel Portman voitti parhaan musiikin Oscar-palkinnon. Elokuva oli myös ehdolla parhaan puvustuksen Oscar-palkinnon saajaksi.

## Lähteet

## Aiheesta muualla
* 
* 
*
Fatijärvi

**Fatijärvi** on 2,61 hehtaarin laajuinen järvi Yyterissä Porissa. Sen korkeus merenpinnasta on 1,4 metriä ja rantaviivan pituus 0,61 kilometriä.
## Geologia
Järven ympäristön maaperä on hiekkaa. Järven luoteispuolella on Keisarinpankin dyynimuodostumaan kuuluvia, metsää kasvavia rantadyynejä.
## Maisema ja kulttuuriympäristö
Järvi kuuluu Yyterin Valtakunnallisesti arvokkaan maisema-alueen sisään jääviin pieniin vesialueisiin yhdessä muiden muassa läheisten Ruutu- ja Haventojärvien kanssa. Sen ympärillä on säilynyt ensimmäisen maailmansodan aikaisia rakenteita, kuten juoksuhautoja.
## Lähteet
Teuvo Kaitila

**Johan Teodor (Teuvo) Kaitila** (30. elokuuta 1873 Orimattila – 7. maaliskuuta 1937 Orimattila) oli suomalainen maanviljelijä, pankinjohtaja ja nuorsuomalaisen puolueen kansanedustaja.

Kaitilan vanhemmat olivat talollinen Johan Alastalo ja Amanda Emilia Tobiaantytär. Hän oli maanviljelijänä Orimattilassa 1905–1914 ja Kansallis-Osake-Pankin Orimattilan konttorin esimiehenä 1918–1937. Kaitila oli myös Orimattilan maanviljelysrahaston hoitajana, Orimattilan kunnan paloapuyhdistyksen asiamiehenä ja toimitusjohtajana sekä Suomi-yhtiön asiamiehenä Orimattilassa.

Kaitila oli kansanedustajana 1917–1919 edustaen Uudenmaan läänin vaalipiiriä. Hän oli presidentin valitsijamiehenä vuosien 1925, 1931 ja 1937 presidentinvaaleissa. Kaitila oli myös Orimattilan kuntakokouksen ja kunnallislautakunnan esimiehenä. 

Teuvo Kaitila oli naimisissa vuodesta 1903 Anna Augusta Helena Forsgrenin kanssa.

## Lähteet
Deodoro da Fonseca

**Manuel Deodoro da Fonseca** (portugali ääntäminen:&#x20;[mɐnuˈɛɫ deoˈdɔɾu da fõˈsekɐ]; 5. elokuuta 1827 – 23. elokuuta 1892) oli brasilialainen poliitikko ja upseeri, joka palveli Brasilian ensimmäisenä presidenttinä. Hän toimi ensin tilapäisenä ja myöhemmin kansalliskokouksen valitsemana presidenttinä sen jälkeen kun armeijan vallankaappaus syrjäytti keisari Pedro II:n ja julisti tasavallan vuonna 1889. Hän oli tehoton ja epäjohdonmukainen vallankäyttäjä ja erosi poliittisen paineen alla kaksi vuotta myöhemmin.

## Lähteet

## Aiheesta muualla
Yllätystuunaajat

**Yllätystuunaajat** () on yhdysvaltalainen tositelevisiosarja. Sarjassa autosuunnittelija Chip Foose tiimeineen tuunaa autovanhuksia huippukuntoon omistajilta salaa. Sarjan esittäminen alkoi yhdysvaltalaisella TLC-kanavalla 13. huhtikuuta 2004. Suomessa sarjan esittäminen alkoi Kutonen-kanavalla 4. lokakuuta 2013.
Juryi Žaunou

**Juryi Uladzimiravitš Žaunou** (, łacinkaksi *Juryj Uladzimiravič Žaŭnoŭ*, ; s. 17. huhtikuuta 1981 Dobruš, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija. Hän edustaa Venäjän jalkapalloliigassa pelaavaa Ufa ja on pelipaikaltaan maalivahti.

## Lähteet

## Aiheesta muualla

* Juryi Žaunou FIFA-sivustolla  
* Juryi Žaunou National Football Teams-sivustolla 
* Juryi Žaunou Scoresway-sivustolla 
* Juryi Žaunou Soccerway-sivustolla 
* 
* Juryi Žaunou UEFA-sivustolla
David Musuľbes

**David Vladimirovič Musuľbes** (, s. 28. toukokuuta 1972 Ordžonikidze, Pohjois-Ossetian ASNT, Neuvostoliitto) on slovakialainen, aikaisemmin Venäjää edustanut, kilpauransa päättänyt vapaapainija, olympiavoittaja, maailman- ja euroopanmestari.

100–130 kilogramman painoluokissa kilpaillut Musuľbes voitti Venäjän edustajana olympiakultaa Sydneyssä 2000, kaksi maailmanmestaruutta, kaksi MM-pronssia, viisi Euroopan mestaruutta ja kolme muuta EM-mitalia. Vuonna 2008 hän edusti Slovakiaa ja voitti ensin keväällä EM-pronssia Tampereella ja loppukesästä olympiapronssia Pekingissä.

## Lähteet
* David Musuľbes Bio, Stats and Results  Olympics at Sports-Reference.com 
* Musulbes, David (SVK) International Wrestling Database 

### Viitteet
Petrolina

**Petrolina** on kaupunki Pernambucon osavaltiossa Koillis-Brasiliassa. Kaupungin asukasluku oli 293&nbsp;962 vuonna 2010. Petrolinan eteläpuolella virtaa São Francisco -joki. Vastarannalla sijaitsee Juazeiron kaupunki.

## Lähteet

## Aiheesta muualla
Marc Nordqvist

**Marc Nordqvist** (s. 1. kesäkuuta 1997) on suomalainen jalkapallomaalivahti. Hän edustaa Veikkausliigassa pelaavaa IFK Mariehamnia.

Nordqvist pelasi ensimmäisen Veikkausliigan ottelunsa 8. kesäkuuta 2014, kun hänen edustamansa IFK Mariehamn hävisi vieraissa KuPS:lle 0–4. Nordqvist vaihdettiin ottelunsa kentälle 29. minuutilla, kun maalin tappiolla tuolloin olleen IFK Mariehamnin aloituskokoonpanon maalivahti Otso Virtanen oli saanut punaisen kortin. Ottelu oli Nordqvistin ainoa liigassa kaudella 2014. Hän ei pelannut liigaotteluita myöskään kaudella 2015. Syyskuussa 2015 Nordqvist oli vaihtopenkillä, kun IFK Mariehamn voitti Suomen Cupin loppuottelussa FC Interin 2–1. Ura IFK Marienhamnin ykkösmaalivahtina aukeni kauden 2018 aikana. Osan kaudesta 2018 Nordqvist oli norjalaisen FK Jervin varamaalivahtina.

## Lähteet

## Aiheesta muualla
Božena Srncová

**Božena Srncová (Krejcarová)** (11. kesäkuuta 1925 Praha – 30. marraskuuta 1997 Praha, Tšekki) oli tšekkoslovakialainen telinevoimistelija ja olympiavoittaja.

Srncová voitti joukkuekilpailusta olympiakultaa Lontoossa 1948 ja olympiapronssia Helsingissä 1952. Helsingissä hän sijoittui ottelussa 22:nneksi, yksittäisillä telineillä parhaimmillaan eritasonojapuilla 20:nneksi ja Tšekkoslovakian joukkueessa yhteisvoimistelussa kuudenneksi.

## Lähteet
* Božena Srncová Bio, Stats and Results  Olympics at Sports-Reference.com 

### Viitteet
Panttilainaamon autospesialistit

**Panttilainaamon autospesialistit** () on yhdysvaltalainen tositelevisiosarja. Sarjassa Danny Koker tiimeineen ostaa potentiaalisia myyntiartikkeleita, tuunaa autot uuteen loistoonsa ja myyvät voitolla eteenpäin.

Sarjan esittäminen alkoi yhdysvaltalaisella History-kanavalla 13. elokuuta 2012. Suomessa sarjan esittäminen alkoi Jim-kanavalla 14. huhtikuuta 2014. Sarjan viimeinen, kymmenes tuotantokausi esitettiin Yhdysvalloissa syksyllä 2021.

## Aiheesta muualla
* Kotisivut
* Facebook
Alena Reichová

**Alena Reichová (Zámostná)** (27. heinäkuuta 1933 Plzeň – 21. kesäkuuta 2011) oli tšekkoslovakialainen telinevoimistelija ja olympiamitalisti.

Reichová voitti joukkuekilpailusta olympiapronssia Helsingissä 1952, joskin hänen tuloksiaan ei laskettu mukaan joukkueen yhteistulokseen. Reichová kilpaili olympiatasolla myös Melbournessa 1956, missä Tšekkoslovakia sijoittui joukkuekilpailussa viidenneksi. Yhteisvoimistelussa maan joukkue sijoittui Helsingissä kuudenneksi ja Melbournessa seitsemänneksi. Reichová kilpaili myös ottelussa kummissakin olympialaisissaan.

## Lähteet
* Alena Reichová Bio, Stats and Results  Olympics at Sports-Reference.com 

### Viitteet
Rikkaiden deittipalvelu

**Rikkaiden deittipalvelu** () on yhdysvaltalainen televisiosarja. Sarjassa Patti Stanger etsii henkilökuntansa kanssa varakkaille asiakkailleen sielunkumppania. Sarja alkoi yhdysvaltalaisella Bravo-kanavalla 22. tammikuuta 2008. Suomessa sarjan esittäminen alkoi Liv-kanavalla 6. tammikuuta 2016.
Garanhuns

**Garanhuns** on kaupunki Pernambucon osavaltiossa Koillis-Brasiliassa. Kaupungin asukasluku oli 129&nbsp;408 vuonna 2010. Kaupunki sijaitsee Borboreman ylängöllä.

## Lähteet

## Aiheesta muualla
Test Drive Off-Road 2

**Test Drive Off-Road 2** on Pitbull Syndicaten kehittämä ja Accoladen julkaisema ajopeli. Peli julkaistiin PlayStation ja Microsoft Windowsille vuonna 1998.

## Lähteet

## Aiheesta muualla
*
Milan Mazáč

**Milan Mazáč** (s. 22. syyskuuta 1968 Bratislava, Tšekkoslovakia) on slovakialainen, aikaisemmin myös Tšekkoslovakiaa/Tšekin ja Slovakian liittotasavaltaa edustanut, kilpauransa päättänyt vapaapainija.

90–130 kilogramman painoluokissa kilpaillut Mazáč edusti Tšekkoslovakiaa useissa aikuisten arvokisoissa mitalitta. Maan hajottua hän saavutti Slovakian edustajana kolme EM-hopeamitalia. Mazáč paini myös Atlantan kesäolympialaisissa 1996.

## Lähteet
* Milan Mazáč Bio, Stats and Results  Olympics at Sports-Reference.com 
* Mazac, Milan (SVK) International Wrestling Database 

### Viitteet
Aljaksandr Kultšy

**Aljaksandr Mikalajevitš Kultšy**  (, ; s. 1. marraskuuta 1973 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija ja jalkapallovalmentaja. Hän edustaa Kazakstanin valioliigassa pelaavaa Irtysh Pavlodar ja on pelipaikaltaan keskikenttäpelaaja.

## Lähteet

## Aiheesta muualla

* Aljaksandr Kultšy FIFA-sivustolla  
* Aljaksandr Kultšy National Football Teams-sivustolla 
* Aljaksandr Kultšy Soccerway-sivustolla 
*
Test Drive Off-Road 3

**Test Drive Off-Road 3** on Accoladen kehittämä ja Infogramesin julkaisema ajopeli. Peli julkaistiin PlayStation, Microsoft Windows ja Game Boy Colorille vuonna 1999.

## Lähteet

## Aiheesta muualla
*
Test Drive Off-Road Wide Open

**Test Drive Off-Road Wide Open** on Angel Studiosin kehittämä ja Infogramesin julkaisema ajopeli. Peli julkaistiin PlayStation 2:lle ja Xboxille vuonna 2001.
Test Drive: Eve of Destruction

**Test Drive: Eve of Destruction** on Monster Gamesin kehittämä ja Atarin julkaisema ajopeli. Peli on julkaistu vuonna  PlayStation 2:lle ja Xboxille.

Pelaaminen koostuu kilpa-ajosta ja romurallista.

## Vastaanotto
Peli on saanut IGN:n arvostelussa arvosanaksi 6.5/10.

## Lähteet

## Aiheesta muualla
*
V-Rally 2

**V-Rally 2** on Eden Studiosin kehittämä ajopeli. Peli julkaistiin PlayStationille vuonna 1999 ja Microsoft Windowsille ja Sega Dreamcastille vuonna 2000. 

Peli on julkaistu eri maissa eri nimillä. PlayStation-versio tunnetaan Euroopassa ja Japanissa nimellä **V-Rally 2: Championship Edition** ja Pohjois-Amerikassa **Need for Speed: V-Rally 2**. Windows-versio tunnetaan nimellä **V-Rally 2: Expert Edition**, Dreamcast-versio Euroopassa **V-Rally 2: Expert Edition** ja Pohjois-Amerikassa **Test Drive: V-Rally**.

## Vastaanotto
Peli on saanut IGN:n arvostelussa arvosanaksi 8.5/10.

## Lähteet

## Aiheesta muualla
*
Test Drive 6

**Test Drive 6** on Pitbull Syndicaten kehittämä ajopeli. Peli julkaistiin PlayStation, Microsoft Windows, Game Boy Color ja Sega Dreamcastille vuonna .

## Lähteet

## Aiheesta muualla
*
TD Overdrive: The Brotherhood of Speed

**TD Overdrive: The Brotherhood of Speed** (nimellä **Test Drive** Pohjois-Amerikassa) on Pitbull Syndicaten kehittämä ja Infogramesin julkaisema ajopeli. Peli on julkaistu vuonna  PlayStation 2-, Windows- ja Xbox-alustoille.

## Pelaaminen
Pelissä on tarinamoodi, pikakilpailut sekä moninpeli jaetulla näytöllä.

## Vastaanotto
Peli on saanut IGN:n arvostelussa arvosanaksi 7.7/10.

## Lähteet

## Aiheesta muualla
*
The Duel: Test Drive II

**The Duel: Test Drive II** tai lyhyemmin **Test Drive 2** on Distinctive Softwaren kehittämä ja Accoladen julkaisema ajopeli. Peli on jatko-osa *[[Test Drive (videopeli)|Test Drive]]* -pelille.

Peli julkaistiin Amiga, Amstrad CPC, Apple IIGS, Apple Macintosh, Atari ST, Commodore 64, MS-DOS, MSX, SNES/Super Famicom, Sega Mega Drive/Genesis ja ZX Spectrumille vuonna 1989.

## Pelimaailma
Pelaajalla on valittavana kahdesta autosta: Porsche 959 ja Ferrari F40. SNES ja Sega Mega Drive versioissa on lisäksi Lamborghini Diablo.

Kotitietokoneversioille on julkaistu myös kaksi autoja sisältävää lisälevykettä:
* *The Supercars*
* *The Muscle Cars*

Myös kaksi maastoa sisältävää lisälevykettä on julkaistu:
* *California Challenge*
* *European Challenge*

## Aiheesta muualla
* 
* 
* 
* 
*
Test Drive III: The Passion

**Test Drive III: The Passion** on Accoladen kehittämä ja julkaisema ajopeli. Peli julkaistiin DOSille vuonna 1990.

Mikrobitin Petri Teittinen antoi arvostelussaan pelille 86 pistettä sadasta.

## Lähteet

## Aiheesta muualla
*
Botswana kesäolympialaisissa 2008

**Botswana** osallistui Pekingin olympialaisiin vuonna 2008 12 urheilijan joukkueella, jotka osallistuivat yleisurheiluun, nyrkkeilyyn ja uintiin. Mitaleita Botswana ei saavuttanut.
Floriano Peixoto

**Floriano Vieira Peixoto** (portugali ääntäminen:&#x20;[floriˈɐnu viˈejrɐ dʒi araˈuʒu pejˈʃotu] 30. huhtikuuta 1839 &#x2013; 29. heinäkuuta 1895), lempinimeltään "rautamarsalkka", oli brasilialainen sotilas ja poliitikko, Paraguayn sodan veteraani, ja toinen Brasilian presidentti.

## Nousu presidentiksi
Floriano Peixoto oli armeijan Marsalkka, kun hänet valittiin varapresidentiksi helmikuussa 1891. Marraskuussa 1891 hän nousi presidentiksi, kun Brasilian ensimmäinen presidentti, marsalkka Deodoro da Fonseca erosi toimestaan. Brasilia oli keskellä poliittista ja taloudellista kriisiä.

## Valtakausi
Floriano Peixoto kukisti häntä vastaan nousseen merivoimien upseerien kapinan 1893-1894 ja Rio Grande do Sulin ja Santa Catarinan osavaltioissa virinneen sotilaskapinan saman vuoden aikana. Hänen valtakauttaan leimasi lisääntynyt vallan keskittäminen ja nationalismi.

## Lähteet

## Aiheesta muualla
Prudente de Morais

**Prudente José de Morais e Barros** (ääntäminen:&#x20;[pruˈdẽtʃi ʒoˈzɛ di moˈrajs ˈbaʁus]; 4. lokakuuta 1841 – 3. joulukuuta 1902) oli kolmas Brasilian presidentti. Hän oli maan ensimmäinen siviilipresidentti, joka valittiin vuoden 1891 perustuslain mukaisesti, ja ensimmäinen, joka pysyi toimessaan koko virkakautensa ajan 15. marraskuuta 1894 &ndash; 15. marraskuuta 1898. Hänen valtakauttaan leimasi maan koillisosassa puhjennut kapina, jonka Brasilian armeija murskasi. Hän joutui kohtaamaan myös diplomaattisuhteiden katkeamisen entisen emämaan Portugalin kanssa. Tässä tilanteessa Yhdistyneen kuningaskunnan kuningatar Viktoria toimi onnistuneesti välittäjänä. 

Ennen presidentiksi valintaansa Prudente oli ollut São Paulon osavaltion kuvernööri ja senaatin puhemies vuosina 1891&ndash;1894.
Cheick Sallah Cisse

**Cheick Sallah Cisse** (s. 19. syyskuuta 1993) on norsunluurannikkolainen taekwondon olympiavoittaja.

Cisse voitti Rio de Janeiron olympialaisissa 2016 kultaa alle 80&nbsp;kg:n painoluokassa kukistettuaan loppuottelussa britti Lutalo Muhammadin pistein 8–6. Tämä oli Norsunluurannikon kaikkien aikojen ensimmäinen olympiakulta.

Cisse voitti alle 80-kiloisissa kultaa Afrikan kisoissa 2015. Taekwondon Afrikan-mestaruuskilpailuissa hän on saavuttanut samassa painoluokassa kultaa 2016 ja pronssia 2014. Universiadeissa hän sai hopeaa 2015.

## Lähteet
Henri Schoeman

**Henri Schoeman** (s. 3. lokakuuta 1991 Vereeniging) on eteläafrikkalainen triathlonisti ja olympiamitalisti. 170 senttimetriä pitkän ja 59 kilogrammaa painava Schoemanin valmentajina toimivat Joe Schoeman ja Alistair Hatfield.

Schoeman saavutti olympiapronssia henkilökohtaisesta kilpailusta vuoden 2016 kesäolympialaisista Rio de Janeirosta. Mitali oli Etelä-Afrikan historian ensimmäinen olympiamitali triathlonista. Vuoden 2014 Kansainyhteisön kisoista Glasgow'sta Schoeman saavutti hopeaa sekaviestistä.

Schoemanin veli Riaan Schoeman on Kansainyhteisön kisojen mitalisti uinnissa.

## Lähteet
Asuka Cambridge

**Asuka Antonio "Aska" Cambridge** (, s. 31. toukokuuta 1993 Jamaika) on japanilainen pikajuoksija ja olympiamitalisti. 179 senttimetriä pitkä ja 74 kilogrammaa painava Cambridge kilpailee 100 ja 200 metrin juoksussa.

Cambridge jäi välieriin vuoden 2016 kesäolympialaisissa Rio de Janeirossa 100 metrillä. Samoista kisoista hän saavutti hopeaa 4&nbsp;×&nbsp;100 metrin viestistä uudella Aasian ennätyksellä. Lontoon MM-kilpailuissa 2017 hän juoksi pikaviestin alkuerissä. Loppukilpailussa Japani sai toisella kokoonpanolla pronssia. 100 metrillä hän karsiutui välierissä. Jakartan Aasian kisoissa 2018 hän voitti kultaa 4&nbsp;×&nbsp;100 metrin viestissä. 

Vuoden 2012 alle 20-vuotiaiden MM-kilpailuista Barcelonasta Cambridge saavutti pronssia 4 × 100 metrin viestistä.

Cambridgen isä on jamaikalainen ja äiti japanilainen.

## Lähteet
Bruno Oscar Schmidt

**Bruno Oscar Schmidt** (s. 6. lokakuuta 1986 Brasília) on brasilialainen rantalentopallon olympiavoittaja ja maailmanmestari. 185 senttimetriä pitkän ja 87 kilogrammaa painavan Schmidtin parina on toiminut vuodesta 2014 alkaen Alison Cerutti. 

Schmidt saavutti Ceruttin kanssa olympiakultaa vuoden 2016 kesäolympialaisista Rio de Janeirosta. Schmidt ja Cerutti ovat saavuttaneet kultaa myös vuoden 2015 MM-kilpailuissa Haagissa.

Schmidtin setä Oscar Schmidt on uransa päättänyt koripalloilija, joka pelasi urallaan Brasilian koripallomaajoukkueessa.

## Lähteet
Sarvikummun rautatieasema

**Sarvikummun rautatieasema** (lyh. Sak) on lakkautettu rautatieliikennepaikka Heinäveden Sarvikummun kylässä rataosuudella Pieksämäki-Joensuu. Asema sijaitsee lähellä Sarvikummun kyläkeskusta. Paikalle valmistui Thure Hellströmin suunnittelema Pieksämäki-Joensuu välin tyyppiasema 1938. Sarvikummun liikenteellinen merkitys jäi kuitenkin vähäiseksi, ja asema muutettiin miehittämättömäksi toukokuussa 1971. Henkilöliikenne asemalle loppui 28.5.1989, ja liikennepaikka on lakkautettu. Laiturirakenteet ja sivuraiteet on purettu, mutta asemarakennus on yhä olemassa.

## Lähteet

## Aiheesta muualla
*Kuvia Sarvikummun asemalta
Ruth Gbagbi

**Ruth Marie Christelle Gbagbi** (s. 7. helmikuuta 1994) on norsunluurannikkolainen taekwondon olympiamitalisti, Afrikan kisojen voittaja ja Afrikan-mestari.

Gbagbi saavutti Rio de Janeiron olympialaisissa 2016 pronssia alle 67&nbsp;kg:n sarjassa kukistettuaan pronssiottelussa azerbaidžanilaisen Farida Azizovan pistein 7–1. Hän toisti saavutuksensa vuodelle 2021 siirretyissä Tokion olympialaisissa voittamalla pronssiottelussa Brasilian Milona Titonelin pistein 12–8. Hänestä tuli Norsunluurannikon ensimmäinen kaksi olympiamitalia saanut urheilija. Lontoon olympialaisissa 2012 hän hävisi samassa painoluokassa molemmat ottelunsa.

Gbagbi on saavuttanut Afrikan kisoissa kultaa 62-kiloisissa 2015 ja pronssia 57-kiloisissa 2011. Taekwondon Afrikan-mestaruuskilpailuissa hän on saanut kultaa 62&nbsp;kg:n sarjassa 2012, 2014 ja 2016 sekä hopeaa 46-kiloisissa 2009. Universiadeissa hän oli kolmas 62-kiloisissa 2015.

## Lähteet
Liu Shiwen

**Liu Shiwen** (, s. 12. huhtikuuta 1991 Liaoning) on kiinalainen pöytätenniksen olympiavoittaja ja maailmanmestari. 160 senttimetriä pitkä ja 54 kilogrammaa painava Liu pelaa maila oikeassa kädessä.

Liu saavutti olympiakultaa joukkuekilpailusta yhdessä Ding Ningin ja Li Xiaoxian kanssa vuoden 2016 kesäolympialaisista Rio de Janeirosta. Vuodelle 2021 siirretyistä Tokion olympialaisista Liu sai yhdessä Xu Xinin kanssa sekanelinpelin hopeaa. MM-kilpailuista Liulla on kahdeksan kultaa, neljä hopeaa ja kolme pronssia. Kaksinpelistä hänellä on yksi kulta, kaksi hopeaa ja kolme pronssia. Muista maailmanmestaruuksista kaksi on naisten nelinpelistä, yksi sekanelinpelistä ja neljä joukkuekilpailusta. Aasian kisoista Liu on saavuttanut kolme kultaa ja kaksi hopeaa. Aasian-mestaruuskilpailuista hänellä on kuusi kultaa, yksi hopea ja neljä pronssia. Nuorten MM-kilpailuista Liu on saavuttanut kolme kultaa ja yhden hopean.

Liu oli helmikuusta 2012 huhtikuuhun 2017 joka kuukausi maailmanrankingin kolmen parhaan joukossa. Rankingin ykkösenä hän on ollut useina kuukausina vuosina 2010 sekä 2013–2016.

## Lähteet

## Aiheesta muualla
Sapun rautatieasema

**Sapun rautatieasema** (lyh. Spu) on lakkautettu rautatieliikennepaikka Heinäveden kunnassa rataosuudella Pieksämäki-Joensuu. Paikalle valmistui Thure Hellströmin suunnittelema Pieksämäki-Joensuu välin tyyppiasema 1938. Sapusta rakennettiin runsaan kilometrin pituinen satamarata Kermajärven rantaan. Radan käyttö on sittemmin loppunut, ja rata on purettu tarpeettomana. Asema muutettiin miehittämättömäksi lokakuussa 1971, ja henkilöliikenne lopetettiin 28. toukokuuta 1989 monien muiden rataosuuden pienempien asemien kanssa. Tavaraliikenne loppui 2002, ja liikennepaikka lakkautettiin 2004. 

## Lähteet

 

## Aiheesta muualla
* Kuvia Sapun asemalta vaunut.org
San Lazzaro degli Armeni

**San Lazzaro degli Armeni** on pieni luostarisaari Venetsian laguunissa lähellä Lidon saarta.

## Historia
Venetsian tasavalta luovutti saaren armenialaiselle seurakunnalle vuonna 1717 ”ikuisiksi ajoiksi”. Luostaria oli perustamassa munkki Mekhitar, ja yhteisöä alettiin kutsua mekhitarilaiseksi seurakunnaksi. Munkit ovat keränneet 300 vuoden ajan luostariin armenialaisia kulttuuriaarteita, ja siitä on tullut armenialaisen kulttuurin keskus. Luostarissa oli myös painokone, jonka avulla levitettiin armeniankielistä kirjallisuutta ja kulttuuria. Myöhemmin luostariin perustettiin kirjasto, jossa on nykyään noin 170 000 teosta. Painokone oli tärkeässä asemassa tiedon levittämisessä maailmalle armenialaisten kansanmurhan aikaan. Luostarissa on yhä näyttely, joka koostuu kansanmurhaa todistavista valokuvista.

## Matkailu
Saareen pääsee tutustumaan kerran päivässä kahden tunnin vierailulle Pyhän Markuksen torilta lähtevällä vesibussilla.

## Lähteet

## Aiheesta muualla
Don’t Sit Down ’Cause I’ve Moved Your Chair

**Don't Sit Down 'Cause I've Moved Your Chair** on englantilaisen indie rock-yhtye Arctic Monkeysin kappale. Se julkaistiin ensimmäisenä singlenä yhtyeen neljänneltä albumilta *[[Suck It and See]]*. Parhaimmillaan se ylsi Britannian singlelistalla sijalle 28.

Single julkaistiin digitaalisena latauksena 12. huhtikuuta 2011 ja myöhemmin 7 ja 10 tuuman vinyylilevyinä, joista jälkimmäinen sisälsi lisäksi kappaleen ”The Blond-O-Sonic Shimmer Trap”.

Kappaleen musiikkivideo  julkaistiin 14. huhtikuuta 2011 videopalvelu YouTubessa.

## Kappaleet
Kaikki kappaleet sanoittanut Alex Turner.
#### 7" vinyyli
# 
# 

#### 7" vinyyli (UK Record Store Day Limited Edition)
# 
# 

#### 10" vinyyli ja digitaalinen lataus
# 
# 
# 

## Lähteet